****

Αθήνα, 8-2-2021

Αρ. Πρωτ.: 3196

**ΠΡΟΣ**: Σχολικές μονάδες Δ.Δ.Ε. Α΄ Αθήνας

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΚΑΙ**

**ΘΡΗΣΚΕΥΜΑΤΩΝ**

----------

**ΠΕΡΙΦΕΡΕΙΑΚΗ Δ/ΝΣΗ**

**Π. ΚΑΙ Δ. ΕΚΠ/ΣΗΣ ΑΤΤΙΚΗΣ**

**Δ/ΝΣΗ Β/ΘΜΙΑΣ ΕΚΠ/ΣΗΣ Α’ ΑΘΗΝΑΣ**

Ταχ. Δ/νση: Χίου 16-18

Τ.Κ.10438, Αθήνα

Ιστοσελίδα: http://dide-aath.

att.sch.gr/1/index.php

Ε-mail: mail@dide-a-ath.att.sch.gr

**ΠΕΡΙΒΑΛΛΟΝΤΙΚΗ ΕΚΠ/ΣΗ**

Ευαγγελία Χρυσοβέργη ,

Ε-mail: perival@dide-a-ath.att.sch.gr

Τηλέφωνο: 2107700690

**ΘΕΜΑ: «Διαδικτυακό επιμορφωτικό σεμινάριο του ΚΠΕ Αργυρούπολης στις**

**17 Μαρτίου 2021 για εκπαιδευτικούς Σχολείων των Δ/νσεων Δ/θμιας Εκπ/σης**

**Αττικής»**

(Σχ. Αριθμ. Πρωτ. 15, 05/ 02 /2021 έγγραφο του ΚΠΕ Αργυρούπολης)

 Η Διεύθυνση Δευτεροβάθμιας Εκπαίδευσης Α΄ Αθήνας δια της Υπεύθυνης Περιβαλλοντικής Εκπαίδευσης, στο πλαίσιο της υποστήριξης των καθηγητών που αναλαμβάνουν προγράμματα Περιβαλλοντικής Εκπαίδευσης και της ενδυνάμωσης στο έργο τους, συνεργάζεται με το ΚΠΕ Αργυρούπολης, τις Δ/νσεις Β/θμιας Εκπ/σης Β΄, Γ΄, Δ΄ Αθηνών, Πειραιά, Ανατολικής και Δυτικής Αττικής, για την διοργάνωση **διαδικτυακού επιμορφωτικού σεμιναρίου συνολικής διάρκειας 4 διδακτικών ωρών**, με θέμα :

**«Από την Κλιματική Αλλαγή στην Κλιματική Κρίση: ψηφιακά εκπαιδευτικά εργαλεία για την Κλιματική Εκπαίδευση: Cli.c.k for Schools».**

Το σεμινάριο θα διεξαχθεί μέσω της πλατφόρμας **Webex την Τετάρτη 17 Μαρτίου 2021** και ώρες **17:00 – 19:45** και πραγματοποιείται στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και δια βίου Μάθηση 2014-2020» με τη συγχρηματοδότηση της Ελλάδας και της Ε.Ε.

Το σεμινάριο απευθύνεται συνολικά σε πενήντα έξι (56) εκπαιδευτικούς Δ/θμιας Εκπαίδευσης ως εξής :

α) σαράντα επτά (47) εκπαιδευτικούς από την Αττική:

 **15 από την Α΄ Δ/νση Αθηνών**, 7 από την Δ΄ Δ/νση Αθηνών, 5 από κάθε μια από τις άλλες πέντε Δ/νσεις Β/θμιας Εκπ/σης της Αττικής (Β΄ Αθηνών, Γ΄ Αθηνών, Πειραιά, Αν. Αττικής και Δυτ. Αττικής)

β) εννέα (9) εκπαιδευτικούς Σχολείων Β/θμιας Εκπ/σης που συμμετέχουν στο Διεθνές Δίκτυο Περιβαλλοντικής Εκπαίδευσης «Χρυσοπράσινο Φύλλο» που συντονίζει το ΚΠΕ Αργυρούπολης

Σε περίπτωση που μια από τις Δ/νσεις δεν συμπληρώσει τον προβλεπόμενο αριθμό συμμετοχών, τα κενά θα συμπληρώνονται από αναπληρωματικούς εκπαιδευτικούς των άλλων Δ/νσεων. Οι εκπαιδευτικοί που θα το παρακολουθήσουν θα επιλεγούν από τους Υπευθύνους Π.Ε. και τους Διευθυντές των Δ/νσεων Εκπαίδευσης.

**Προτεραιότητα έχουν οι εκπαιδευτικοί που υλοποιούν πρόγραμμα Π.Ε. στα Σχολεία τους τη φετινή σχολική χρονιά και οι εκπαιδευτικοί που είχαν δηλώσει επιθυμία συμμετοχής στην πρόσκληση ενδιαφέροντος του Σεμιναρίου που έγινε στις 17-12-2020 αλλά δεν είχαν επιλεγεί.**

Οι αιτήσεις συμμετοχής από τους εκπαιδευτικούς όλων των Διευθύνσεων Δ/θμιας Εκπ/σης της Αττικής και από τους εκπαιδευτικούς των Σχολείων του Δικτύου Π.Ε. «Χρυσοπράσινο Φύλλο» θα γίνονται μέσω της φόρμας Google έως τις **16/2/2021** και ώρα **13.00** στην ακόλουθη ιστοσελίδα:

<https://forms.gle/YBzTVj8K1h398DvJ9>

Σε όσους παρακολουθήσουν κανονικά το σεμινάριο θα χορηγηθούν βεβαιώσεις παρακολούθησης.

Το εκπαιδευτικό υλικό του ΚΠΕ είναι αναρτημένο στην ιστοσελίδα του ([www.kpea.gr](http://www.kpea.gr)) και το εκπαιδευτικό υλικό που θα αξιοποιηθεί στο πλαίσιο του σεμιναρίου είναι επίσης διαθέσιμο στην ιστοσελίδα :

<https://www.clickforschools.eu/index.php/home_gr/>.

Ακολουθεί ενδεικτικό πρόγραμμα διεξαγωγής του διαδικτυακού Σεμιναρίου:

**ΕΝΔΕΙΚΤΙΚΟ ΠΡΟΓΡΑΜΜΑ:**

**17.00 - 17.05**: Σύνδεση

**17.05 - 17.10**: Έναρξη - Στοχοθεσία του σεμιναρίου

**17.10 - 17.30**: Εισήγηση: «Από την Κλιματική Αλλαγή στην Κλιματική Κρίση: η αναγκαιότητα της κλιματικής εκπαίδευσης για την αντιμετώπιση της κρίσης»

**17.30 - 17.45**: Το Πρόγραμμα Erasmus+ “Climate Change Kit for Schools”

**17.45 - 18.00**: Παρουσίαση της ιστοσελίδας και του εκπαιδευτικού υλικού του Προγράμματος <https://www.clickforschools.eu/>

**18.00 - 18.05**: Διάλειμμα (κατά τη διάρκεια του διαλείμματος θα γίνει ο διαμοιρασμός των συμμετεχόντων στα break-out sessions του Webex για τα Παιδαγωγικά Εργαστήρια)

**18.05 - 19.05:** Παιδαγωγικά Εργαστήρια εφαρμογής του εκπαιδευτικού υλικού (εργασία σε 4 ομάδες)

**19.05 - 19.30:** Παρουσιάσεις εργασίας ομάδων στην ολομέλεια

**19:30 - 19:45:** Συζήτηση με τους εκπαιδευτικούς και αξιολόγηση του σεμιναρίου

* Οι εκπαιδευτικοί θα ενημερωθούν για την επιλογή τους στο σεμινάριο, στα προσωπικά τους e-mails. **Είναι σημαντικό ότι σε περίπτωση κωλύματος οι εκπαιδευτικοί που θα έχουν επιλεγεί και δεν θα μπορέσουν να συμμετάσχουν, να επικοινωνήσουν με την Υπεύθυνη Π.Ε. , στο τηλέφωνο 2107700690 ή στο email** perival@dide-a-ath.att.sch.gr,  **έτσι ώστε να καλυφθούν οι κενούμενες θέσεις από αναπληρωματικούς.**

**ΠΡΟΣΟΧΗ**: Οι ενδιαφερόμενοι εκπαιδευτικοί καλούνται να συμπληρώσουν την φόρμα συμμετοχής το αργότερο μέχρι το μεσημέρι της **Τρίτης 16-2-2021 και ώρα 13:00.**

**Ο Διευθυντής**

**της Διεύθυνσης Δευτεροβάθμιας Εκπαίδευσης Α΄ Αθήνας**

**Λεωνίδας Μάντζος, Ph.D, M.Sc, M.Ed.**

**Η Υπεύθυνη Περιβαλλοντικής Εκπαίδευσης**

**Ευαγγελία Χρυσοβέργη**

**Γεωλόγος M.Sc.**